Diari Oficial de la Generalitat Valenciana


Sumari del DOGV 292, del 03-10-1985 (1985/805065)

ORDRE de 18 de setembre de 1985, de la Conselleria de Cultura, Educació i Ciència, per la qual es regula el procediment per a la constitució dels Consells Escolars Municipals en desplegament del Decret 62/1985 de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   292

Data del DOGV
:   03-10-1985

Secció del DOGV
:   ALTRES DISPOSICIONS

Número del document
:   1985/805065


Data del document
:   18-09-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 18 de setembre de 1985, de la Conselleria de Cultura, Educació i Ciència, per la qual es regula el procediment per a la constitució dels consells escolars municipals de la Comunitat Valenciana, en desplegament del Decret 62/1985.  
El Decret 62/1985, de 13 de maig, del Consell de la Generalitat Valenciana, va regular els Consells Escolars Municipals, de manera que resulta necessari establir les normes de procediment per a l'elecció i el nomenament dels vocals dels diversos sectors de representació i la constitució d'aquests Consells.   
Per tant, en desplegament d'allò disposat en l'article 10 del ja dit Decret 62/1985, i en ús de la facultat que em confereix la Disposició final primera,   
ORDENE:   
Article primer  
L'ordenació i l'execució dels processos electorals previs a les propostes de nomenament del diversos representants socials correspon als Ajuntaments en els casos dels Consells Escolars Municipals i de Districte, de la manera especificada a continuació:   
a) En els locals determinats per a aquest fi pels Ajuntaments es constituirà una Mesa electoral amb urnas diferents per a cada un dels sectors següents:   
-Professors   
-Personal administratiu i de serveis   
-Pares d'alumnes  
-Alumnes   
-Directors de centres públics   
-Titulars de centres privats, quan n'hi haja.   
b) La Mesa estarà presidida per l'Alcalde o el Regidor en el qual delegue, i en formaran part un professor, un alumne i un pare d'alumne que no siguen eligibles, designats per l'Ajuntament.   
c) Per a cada sector de representació seran electors i elegibles els qui formen part dels Consells de Direcció dels centres de municipi.   
d) Els ce os d'electors serà confeccionat per l'Ajuntament d?acord amb les certificacions que demanarà a cada un dels centres docents, i hi figuraran ordenats alfabèticament i per sectors de representació els membres de tots els Consells de Direcció. Aquest cens s'enviarà a tots els centres, quinze dies almenys abans de la data de les votacions, i es farà públic en els taulers d'anuncis d'aquests i també en el local en el qual s'hauran de realitzar les eleccions.   
e) En les paperetes de votació, que confeccionarà l'Ajuntament, cada votant escriurà tants noms, a tot estirar, com membres corresponguen al seu sector de representació.   
f) Una vegada realitzades, la Mesa Electoral procedirà a l'escrutini, que serà públic, i alçarà Acta de la Sessió, segons el model inclòs en l'annex d'aquesta Ordre.   
g) El president de la Mesa Electoral enviarà, dins de les vint-i-quatre hores següents al dia de les eleccions, una còpia de l'Acta al Servei Territorial d'Educació.   
h) Una vegada passats vuit dies sense que l'Administració Educativa haja al·legat possibles irregularitats, els candidats elegits es consideraran formalment proclaments.   
Article segon  
Els Ajuntaments comunicaran a les Associacions de Veïns i a les organitzacions sindicals, segons la seua representativitat, el nombre dels seus representants, a fi que aquestes eleven les propostes de nomenament corresponents.   
Article tercer  
Una vegada proclamats uns i proposats els altres candidats, seran nomenats per Resolució de l'Alcaldia, previ acord del Ple.   
Article quart  
1. Els Consells Escolars de Districte, previstos en l'article 11 del Decret 62/1985, només podran constituir-se previ acord de l'Ajuntament i la Conselleria de Cultura, Educació i Ciència, de cara a una zonificació o territorialització uniforme dins del municipi.   
2. En tot cas, els processos electorals a què done lloc la seua constitució es regiran per normes anàlogues a les que aquesta Ordre estableix per als Consells Escolars Municipals.   
DISPOSICIO FINAL  
Unica  
Els Consells Escolars Municipals que funcionen en l'actualitat i d'acord amb allò previst en la Disposició Transitòria Addicional del Decret 62/1985, sŽhauran d'adequar a les disposicions de la present Ordre.   
DISPOSICIO FINAL  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.   
València, a 18 de setembre de 1985.   
El Conseller de Cultura, Educació i Ciència,  
CEBRIA CISCAR I CASABAN  
A N N E X  
Acta de la sessió electoral iniciada a les ......................... hores del dia ...................  
 ........ d ......................... de ..................  
1. Objecte   
Elecció de vocals representants dels diversos sectors socials que hauran de constituir el Consell Escolar Municipal d ..............................................  
2. Lloc i data   
Dia ......................... d ......................... de ......................... Local electoral .............. Municipi ..................................................  
3. Mesa electoral  
President: ............................................... Vocal (alumnes): ......................................... Vocal (pares): ............................................ Secretari (professor): ....................................  
4. Cens  
Exposat des del ............ d ............. de ...........   
Professors ....................................... electors   
Personal administratiu i de serveis .............. electors   
Pares d'Alumnes .................................. electors   
Directors de centres públics ..................... electors   
Titulars de centres privats ...................... electors  
5. Escrutini  
5.1. Professors  
Vots emesos ................. Vots vàlids .................  
Resultats nominals:  
Sr/Sra ........................, vots .....................  
5.2. Personal d'administració i de serveis  
Vots emesos ................. Vots vàlids .................  
Resultats nominals:  
Sr/Sra ........................, vots .....................  
5.3. Pares d'Alumnes  
Vots emesos ................. Vots vàlids .................  
Resultats nominals:  
Sr/Sra ........................ vots ......................  
5.4. Alumnes  
Vots emesos ................. Vots vàlids .................  
Resultats nominals:  
Sr/Sra ........................ vots ......................  
5.5 Directors de centres públics   
Vots emesos ................. Vots vàlids .................  
Resultats nominals:  
Sr/Sra ........................ vots ......................  
5.6. Titulars de centres privats   
Vots emesos .................. Vots vàlids ................  
Resultats nominals:  
Sr/Sra ........................ vots ......................  
6. Observacions  
...........................................................  
...........................................................  
...........................................................  
...........................................................  
...........................................................  
Tota la informació anterior reflecteix fidelment els resultats de la sessió electoral, i perquè conste i tinga els efectes de proclamació dels candidats elegits en prenem acta a ...................... a les ....... hores del dia d ........... de .............., la qual acta signen tots els membres de la Mesa Electoral.  
EL PRESIDENT EL SECRETARI(professor)  
VOCAL (pares) VOCAL(alumnes)